stanford-oval/wikipedia huggingface dataset:
Turn on the Night
Kokoonpano

Paul Stanley – rytmikitara, laulu (kappale "Turn on the Night")
Gene Simmons – basso, laulu (kappale "Hell or High Water")
Bruce Kulick – soolo- ja rytmikitara
Eric Carr – rummut, taustalaulu
CD-single
Paul Stanley – rytmikitara, laulu kappaleissa "Turn on the Night" ja "Heaven's on Fire"
Gene Simmons – bassokitara, laulu kappaleissa "Hell or High Water" ja "I Love It Loud"
Vinnie Vincent – soolo- ja rytmikitara sekä taustalaulu kappaleessa "I Love It Loud"
Mark St. John – soolo- ja rytmikitara kappaleessa "Heaven's on Fire"
Eric Carr – rummut, taustalaulu
USS Whidbey Island (LSD-41)

| USS Whidbey Island |
| --- | --- |

Aluksen vaiheet
Rakentaja:  Lockheed Shipbuilding, Seattle, Washington
Kölinlasku:  4. elokuuta 1981
Laskettu vesille:  10. kesäkuuta 1983
Palveluskäyttöön:  9. helmikuuta 1985
Poistui palveluskäytöstä:  22. heinäkuuta 2022
Tila:  Poistettu palveluksesta
Tekniset tiedot
Uppouma:  16 000 t (kuormattu)
Pituus:  186 m
Leveys:  25,6 m
Syväys:  6,4 m
Propulsio:  4 × Colt Industries 16-sylinteristä dieselmoottoria
Nopeus:  22 solmua
Aseistus
Aseistus:  2 x 25 mm Mk 38 MGS 2 x 20 mm Mk 15 Mod 2 Phalanx CIWS 1 x RIM-116 Rolling Airframe Missile 6 x .50" Browning M2HB
USS Whidbey Island (runkonumero LSD-41) oli Yhdysvaltain laivaston vuonna 1985 valmistunut Whidbey Island -luokan maihinnousualus.
Valmistus

Alus tilattiin 9. helmikuuta 1981 Seattlestä Washingtonista Lockheed Shipbuilding and Construction Companyltä, missä köli laskettiin 4. elokuuta 1981. Se laskettiin vesille 10. kesäkuuta 1983 ja otettiin palvelukseen 9. helmikuuta 1985.
Palvelus

Vuonna 2022 alus oli sijoitettuna Joint Expeditionary Base Little Creekiin Virginiassa. Alus poistettiin palveluksesta 22. heinäkuuta 2022.
Tilastollisen hypoteesin testaus

Tilastotieteelliseen tutkimukseen kuuluu hypoteesien tekeminen, ja tätä kautta tilastollisen hypoteesin testaus.
Tilastollinen hypoteesi on perusjoukkoa koskeva väite, jonka todenperäisyyttä arvioidaan todennäköisyyksien avulla. Tilastollisen testin lähtökohtana on muodostaa nollahypoteesi ja vastahypoteesi. Nollahypoteesi H0 yleensä vastaa tilannetta että verrattavien perusjoukkojen välillä ei ole mitään eroja ja kaikki havaitut poikkeamat näiden välillä on vain sattumaa. Yleensä nollahypoteesi on muotoa ”ei vaikutusta” tai ”ei eroa”. Nollahypoteesin vastahypoteesi H1 on H0:n antiteesi. Yleensä vastahypoteesi on muotoa ”on vaikutusta” tai ”on eroa”. Tutkittavaa ilmiötä mallinnetaan nollahypoteesin mukaisesti ja katsotaan ovatko tämän seuraukset mielekkäitä.
Yleensä nollahypoteesi halutaan kumota, koska ”ei eroavuutta” ei pidetä kiinnostavana tuloksena. H0:aa pidetään työhypoteesina, joka valitaan testaamisen lähtökohdaksi teknisen helppoutensa takia. Mikä kuvaa, että verrattavilla perusjoukoilla ei ole mitään eroa ja kaikkien havaintojen oletetaan olevan samasta jakaumasta, mikä on teoreettisesti yksinkertaista.  Jos lähtökohta johtaa epäuskottaviin tuloksiin, niin tulee epäilys nollahypoteesin mielekkyydestä ja vastahypoteesi saa tukea.
Nollahypoteesin uskottavuutta mitataan testin havaitulla merkitsevyystasolla eli p-arvolla. Perinteisesti testeissä on etukäteen asetettu ”riskitaso” α jota pienemmät P-arvot johtavat H0:n hylkäämiseen. Empiirisessä tutkimuksessa yleensä käytetty raja on 5%. Nollahypoteesin kumoavaa havaintoa kutsutaan tilastollisesti merkitseväksi.
Hypoteesin valinta

Hypoteesit aina viittaavat johonkin populaatioihin tai malleihin, eikä tiettyyn tulokseen, siksi H0 ja H1 täytyy aina esittää perusjoukon parametreina.
H1 esittää vaikutusta mihin etsitään näyttöä, siksi tämä usein valitaan ensin, H0 sen sijaan kuvaa, että haluttua vaikutusta ei tapahdu. H1:n valinta on usein vaikeampi tehtävä, sillä ei ole aina varmaa eroavatko parametrit nollahypoteesin arvosta tiettyyn suuntaan vai molempiin, eli kuuluuko vastahypoteesin olla yksi- vai kaksisuuntainen. Kuitenkin joidenkin tilastotieteilijöiden mielestä tulisi aina käyttää kaksisuuntaista vaihtoehtoa.
Vastahypoteesi ilmaisee toiveita tai epäilyjä joita viedään aineistoon. Havaittu aineisto ei saa vaikuttaa testattavien hypoteesien tai vastahypoteesien asettamiseen, vaan hypoteesit on kiinnitettävä ennen datan katselua. Näkyvän poikkeavuuden poimiminen testattavaksi rikkoo riippumattomuusperiaatetta.
Hypoteesit tilastollisessa testissä

Tilastollinen testi määrittelee merkitsevyyden aineiston näytön perusteella nollahypoteesia vastaan. Nämä neljä askelta ovat yleiset kaikille merkitsevyystesteille.
Määritellään nollahypoteesi H0 ja vastahypoteesi H1. Testi on luotu määrittelemään aineiston näytön avulla voimakkuus H0:aa vastaan. H1 on väite joka hyväksytään, jos näytön perusteella H0 hylätään.
Selvitetään aineistoa koskevat oletukset testausta varten, kuten riippumattomuus ja havaintoja kuvaava jakauma.  Lasketaan aineistossa toimivan tilastollisen testin testisuure.
p-arvon saanti aineistolle. Tilastollisen testin p-arvo on todennäköisyys havaita nollahypoteesin mukaisessa tilanteessa vähintään yhtä poikkeava testisuureen arvo kuin mitä aineistosta on laskettu.
Lopputuloksen esitys. Valitaan merkitsevyyden taso α. Jos p-arvo on pienempää tai yhtäsuurta kuin α, tämä johtaa lopputulokseen, että vastahypoteesi on totta. Jos taas p-arvo on suurempaa kuin α, niin aineisto ei tarjoa riittävää näyttöä nollahypoteesin hylkäämiseen. Lopputulos on yhteenveto siitä mitä testi suureen avulla selvitettiin.
Nollahypoteesin hylkäykseen voi liittyä kahta virhettä
I tyypin virhe: Tosi nollahypoteesi hylätään.
Sattumalta saatu hyvin epätodennäköinen otos.
II tyypin virhe: Väärä nollahypoteesi jää hylkäämättä.
Monitestaus

Suurissa aineistoissa voidaan haluta tutkia miljoonia hypoteeseja. Yksi vaihtoehto monitestaukseen on virheellisten löydösten osuus (FDR).
Bayes-tilastotiede

Bayes-tilastotieteessä bayes-tekijän käyttö on bayesilainen vaihtoehto frekventistisen (klassisen) tilastotieteen hypoteesin testaukselle.
H0 ja H1 ovat hypoteesit, joita testataan.
Prioritodennäköisyyksillä määritellään priorivedonlyöntisuhde
{\dfrac {P(H_{0})}{P(H_{1})}}
Tämä kuvaa kuinka paljon uskotaan hypoteesiin H0 suhteessa H1 a priori.
Posterioritodennäköisyyksillä määritellään posteriorivedonlyöntisuhde
{\dfrac {P(H_{0}|y)}{P(H_{1}|y)}}
Tämä kuvaa kuinka paljon uskotaan hypoteesiin H0 suhteessa H1 havainnon y jälkeen.
Bayes-tekijäksi sanotaan suhdetta
B={\dfrac {P(H_{0}|y)/P(H_{1}|y)}{P(H_{0})/P(H_{1})}}
B on vedonlyöntisuhde H0:n puolesta H₁:tä vastaan johtuen datasta y.
Kun B>1, niin H0 saa enemmän tukea, jos taas B<1 niin H1 saa tukea.
Aiheesta muualla

Kuvia tai muita tiedostoja aiheesta Tilastollisen hypoteesin testaus Wikimedia Commonsissa
Tuomo Manninen

Tuomo Manninen (s. 1962 Jyväskylä) on suomalainen valokuvaaja. Hän asuu ja työskentelee Helsingissä.
Manninen on kuvannut ryhmämuotokuvia vuodesta 1995 lähtien ympäri maailmaa. Hänen kansainvälinen läpimurtonsa tapahtui Venetsian biennaalissa 2001.selvennä Tämän jälkeen Mannisen näyttelyitä on ollut ympäri maailmaa, muun muassa Rencontres d’Arles -valokuvafestivaaleilla 2007.
Ryhmämuotokuvien näyttelyn Me/We 2008 esittelyssä todetaan: ”Mannisen ryhmämuotokuvat risteilevät dokumentaation ja dramatisoinnin välimaastossa, huolelliset sommitelmat yhdistyvät hetken tallentamiseen. Ryhmä muovaa ja rakentaa jokaisen yksilön identiteettiä, mutta samalla se häivyttää eritteleviä yksilöllisiä piirteitä. Manninen osoittaa, että merkityksellisyydestään huolimatta ryhmä ei voi koskaan lopullisesti määrittää ihmistä.”
Aiheesta muualla

Tuomo Mannisen kotisivut (Arkistoitu – Internet Archive)
USS Wasp (LHD-1)

| USS Wasp |
| --- | --- |
 USS Wasp

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  30. toukokuuta 1985
Laskettu vesille:  4. elokuuta 1987
Palveluskäyttöön:  29. heinäkuuta 1989
Tekniset tiedot
Uppouma:  40 500 t (max)
Pituus:  256 m
Leveys:  32,3 m (runko) 42,6 m (lentokansi)
Syväys:  8,1 m
Nopeus:  23 solmua
Miehistöä:  73 upseeria ja 1 009 miehistönjäsentä 1 894 merijalkaväen sotilasta
Aseistus
Aseistus:  2 × RIM-116 Rolling Airframe Missile 2 x RIM-7 Sea Sparrow 2 x 20 mm Mk 15 Phalanx CIWS 4 x 25 mm Mk 38 MGS 5 x .50 Mk 33 -konekivääriä
USS Wasp (runkonumero LHD-1) on Yhdysvaltain laivaston Wasp-luokan maihinnousualus.
Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 30. toukokuuta 1985. Alus laskettiin vesille 4. elokuuta 1987 ja kastettiin 17. syyskuuta kumminaan aiemman laivasto-operaatioiden apulaiskomentajan vara-amiraali William P. Lawrencen puoliso. Alus otettiin palvelukseen 29. heinäkuuta 1989 ensimmäisenä päällikkönään Leonard F. Picotte.
Palvelus

Norfolkista alus lähti 20. kesäkuuta 1991 ensimmäiselle kuuden kuukauden partiomatkalleen Välimerelle. Se kiinnittyi 1. syyskuuta Toulonin laivastotukikohdan laituriin.
Tammikuussa 1993 alus lähti merelle osallistuakseen operaatio Restore Hopeen. Alus ajoi 20. huhtikuuta Somalian rannikolla riutalle, jolloin pohja ja potkurit vaurioituivat lievästi aluksen miehistön selvitessä ilman tappioita. Alus kuitenkin kykeni jatkamaan annettua tehtävää. Haverin seurauksena aluksen päällikkö ja merenkulku-upseeri vapautettiin tehtävistään.
Alus kolaroi 29. maaliskuuta 1995 tukilaiva USS Seattlen kanssa.
Waspin ympärille kasattu valmiusosasto (engl. Amphibious Ready Group, ARG) ja 22 MEU lähtivät 22. helmikuuta 2002 Norfolkista operaatio Enduring Freedomiin. Alus osastoineen palasi 30. elokuuta kotisatamaansa onnistuneelta partiomatkalta, jonka aikana oli osallistuttu Adeninlahdella operaatio Sea Eagleen sekä lukuisiin monikansallisiin harjoituksiin.
Norfolkista alus lähti 17. helmikuuta 2004 valmiusosastoineen osallistuakseen kuuden kuukauden partiomatkaan tukeakseen operaatio Enduring Freedomia. Alus osastoineen osallistui 8.-12. maaliskuuta Adrianmerellä Albanian rannikolla järjestettyyn PHIBLEX 04-5 -harjoitukseen. Osasto läpäisi 16. maaliskuuta Suezin kanavan ja merijalkaväki nousi maihin Pakistanissa 24. maaliskuuta. Alus saapui 5. huhtikuuta Jebel Aliin Dubaihin kolmen vuorokauden vierailulle. Alus osastoineen palasi Norfolkiin 18. syyskuuta.
Aluksen ampumatarvikkeita siirrettiin 23.-24. lokakuuta maihin Earle Naval Weapons Stationilla New Jerseyssä ja 4. marraskuuta alus sai määräyksen harjoitella merijalkaväen V-22 Ospreyn kuukauden puolivälissä ennen huoltoon siirtoa seuraavan vuoden alkupuolella. Alus sai 24. marraskuuta päätökseen V-22-koneiden lentotoimintaharjoituksen, joka järjestettiin Yhdysvaltain itärannikolla 12.-23. marraskuuta.
Wasp, USS Trenton ja USS Nashville matkasivat 22. lokakuuta 2005 Floridaan avustamaan mahdollisia hurrikaani Wilman uhreja, jos hurrikaani osuisi maihin.
Alus oli palveluksessa 2012 Norfolkin laivastotukikohdassa Virginiassa. Vuodesta 2018 alus on tukeutunut Sasebon laivastotukikohtaan Japanissa.
Trambesòs

Trambesòs-raitiovaunu Barcelonassa
Trambesòs on pikaraitiotiejärjestelmä Barcelonan suurkaupunkialueella Espanjan Kataloniassa. Se yhdistää Badalonan ja Sant Adrià de Besòsin kaupungit Barcelonaan. Siihen kuuluu kolme linjaa, joita merkitään tunnuksilla T4, T5 ja T6. Linjat 1-3 puolestaan kuuluvat Trambaix-järjestelmään. Trambesòs ja Trambaix aiotaan myöhemmin yhdistää suuremmaksi kokonaisuudeksi. Raitiotielinjat on merkitty myös useisiin tuoreempiin metrokarttoihin. Vuonna 2008 kaikkien kolmen Trambesòs-linjan yhteenlaskettu matkustajamäärä oli 7 408 730.
Linjat > Linja T4

T4 on Trambesòs-linjoista ensimmäinen. Se otettiin käyttöön 8. toukokuuta 2004.
Seuraavassa on lueteltu linjan pysäkit, joiden yhteydessä on mainittu myös vaihtomahdollisuudet Barcelonan metroon ja Renfen juniin.
Ciutadella | Vila Olímpica
Wellington
Marina
Auditori i Teatre Nacional
Glòries
Ca l'Aranyó
Pere IV
Fluvià
Selva de Mar
El Maresme
Fòrum
Can Llima
Central Tèrmica del Besòs
Estació de Sant Adrià
Linjat > Linja T5

T5 otettiin käyttöön 14. lokakuuta 2006.
Glòries
La Farinera
Can Jaumandreu
Espronceda
Sant Martí de Provençal
Besòs
Alfons el Magnànim
Parc del Besòs
La Catalana
Sant Joan Baptista
Encants de Sant Adrià
Sant Roc
Gorg
Linjat > Linja T6

T6 otettiin käyttöön 15. kesäkuuta 2008.
Gorg
Sant Roc
Encants de Sant Adrià
Sant Joan Baptista
La Catalana
La Mina
Central Tèrmica del Besòs
Estació de Sant Adrià
Aiheesta muualla

Barcelonan raitioteiden virallinen sivusto (katalaaniksi) (englanniksi) (espanjaksi)
Lugnet

Lugnetin urheilu- ja vapaa-ajankeskus.
Lugnet on urheilu- ja vapaa-ajankeskus Falunissa Ruotsissa.
Lugnetissa on muun muassa hiihto- ja mäkihyppystadion, luistelu- ja yleisurheilukenttä, jääkiekko-, tennis-, ja uimahalli sekä sisäpeliareena, jossa voidaan järjestää myös konsertteja. Siellä on myös leirintä- ja luonnonsuojelualue.
Hiihto- ja mäkihyppystadionit rakennettiin vuoden 1974 hiihdon MM-kilpailuja varten. Hiihdon maailmanmestaruuskilpailut on käyty stadioneilla vuosina 1974, 1993 ja 2015. Hiihtostadionilla on järjestetty maastohiihdon maailmancupia ja hyppyrimäistä on hypätty mäkihypyn Nordic Tournamentia. Stadionit on remontoitu vuosien 1993 ja 2015 hiihdon MM-kilpailuja varten.
Lugnetin hyppyrimäet

| Lugnet |
| --- | --- |

Sijainti
Paikkakunta:   Falun, Ruotsi
Katsomopaikat:  15 000
Koordinaatit:  60°37′13.5″N, 15°39′40″E
Avattu:  1974
Remontoitu:  1992, 2012–2014, 2015
Seura:  Holmens IF
Lugnet HS134

K-piste:  120 metriä
Mäkikoko:  134 metriä
Mäkiennätys:  135,5 metriä  Severin Freund (26.2.2015)
Avattu:  1974
Remontoitu:  1992, 2012–2014
Muovitus:  Kyllä
Tornin korkeus:  52 m
Vauhtimäen pituus:  105,86 m
Keulan korkeus:  3 m
Keulan kulma:  11°
Alastulorinteen kulma:  37,1°
Lugnet HS100

K-piste:  90 metriä
Mäkikoko:  100 metriä
Mäkiennätys:  105,0 metriä  Primož Peterka (13.3.1996)
Naisten mäkiennätys:  98,5 metriä  Sarah Hendrickson (22.2.2015)
Kesämäkiennätys:  104,0 metriä  Peter Frenette (26.9.2010)
Naisten kesämäkiennätys:  102,0 metriä  Daniela Iraschko-Stolz (22.2.2015)
Avattu:  1974
Remontoitu:  1992, 2012–2014
Muovitus:  Ei
Tornin korkeus:  22 m
Vauhtimäen pituus:  93,63 m
Keulan korkeus:  2,25 m
Keulan kulma:  10,5°
Alastulorinteen kulma:  37,3°
Lugnet ungdomshoppbackarna
K-piste:  35 metriä, 15 metriä, 8 metriä
Avattu:  2015
Muovitus:  Kyllä
Tornin korkeus:  Luonnonmäki
Lugnetin hyppyrimäet on viiden hyppyrimäen muodostama mäkihyppystadion Lugnetin urheilu- ja vapaa-ajankeskuksessa Falunissa Ruotsissa.
Lugnetin hyppyrimäet > Historia

Mäkihyppystadion rakennettiin vuoden 1974 hiihdon MM-kilpailuja varten. Hyppyrimäet remontoitiin vuosien 1993 ja 2015 hiihdon MM-kilpailuja varten. Vuoden 1992 remontissa molempiin mäkiin asennettiin posliininen latu-ura ja normaalimäkeen myös alastulorinteen muovitus.
Suurmäki oli suljettu ennen vuonna 2014 valmistunutta remonttia, jossa molemmat hyppyrimäet modernisoitiin. Suurmäkeen asennettiin muun muassa alastulorinteen muovitus, kun taasen normaalimäestä muovitus poistettiin. Suur- ja normaalimäet avattiin uudelleen 7.–8. helmikuuta 2014 Ruotsin mestaruuskilpailuiden yhteydessä. Lisäksi varattiin 1,7 miljoonaa euroa neljän uuden (K60, K35, K15 ja K10) hyppyrimäen rakentamiseksi, jotka korvaisivat vuonna 2014 puretut Kvarnbergetin hyppyrimäet. MM-kilpailuiden jälkeen vuonna 2015 valmistui kolme pienempää hyppyrimäkeä (K35, K15 ja K8) Lugnetin alueelle.
Lugnetin hyppyrimäet > Lugnet HS134

Hyppyrimäen alkuperäinen K-piste sijaitsi 112 metrissä. Vuoden 1992 remontissa mäen K-piste siirtyi 115 metriin. Ennen kesällä 2012 alkanutta remonttia mäen K-piste oli 115 metrissä ja HS-piste 124 metrissä. Remontin valmistuttua tammikuussa 2014 K-piste siirtyi 120 metriin HS-piste siirtyi 134 metriin.
Lugnetin hyppyrimäet > Lugnet HS134 > Mäkiennätyksen kehittyminen

Mäkiennätyksen 135,5 metriä on hypännyt Severin Freund.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 23.2.1974 |  Karel Kodejška  Hans-Georg Aschenbach | 104,0 m | MM-kilpailut 1974 |  |
| 8.3.1985 |  Andreas Felder | 115,5 m | Maailmancup | K112 mäen mäkiennätys |
| 6.12.1992 |  Lasse Ottesen | 116,5 m | Maailmancup |  |
| 21.2.1993 |  Espen Bredesen | 125,5 m | MM-kilpailut 1993 |  |
| 11.3.1998 |  Primož Peterka | 128,0 m | Maailmancup |  |
| 13.3.2002 |  Matti Hautamäki | 130,5 m | Maailmancup | HS124 mäen mäkiennätys |
| 25.2.2014 |  Stefan Kraft | 133,0 m | Maailmancup | Epävirallinen |
| 26.2.2014 |  Severin Freund  Noriaki Kasai | 133,0 m | Maailmancup |  |
| 26.2.2014 |  Kamil Stoch | 134,5 m | Maailmancup |  |
| 26.2.2014 |  Severin Freund | 135,0 m | Maailmancup |  |
| 25.2.2015 |  Rune Velta | 135,0 m | MM-kilpailut 2015 |  |
| 26.2.2015 |  Severin Freund | 135,5 m | MM-kilpailut 2015 |  |
| 28.2.2015 |  Severin Freund | 143,0 m | MM-kilpailut 2015 | Kaatunut |
Lugnetin hyppyrimäet > Lugnet HS100

Hyppyrimäen alkuperäinen K-piste sijaitsi 89 metrissä. Vuoden 1992 remontissa mäen K-piste siirtyi 90 metriin. Ennen kesällä 2012 alkanutta remonttia mäen K-piste oli 90 metrissä ja HS-piste 98 metrissä. Remontissa HS-piste siirtyi 100 metriin.
Lugnetin hyppyrimäet > Lugnet HS100 > Mäkiennätyksen kehittyminen (miehet)

Mäkiennätyksen 105,0 metriä on hypännyt Primož Peterka.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 16.2.1974 |  Hans-Georg Aschenbach | 90,0 m | MM-kilpailut 1974 |  |
| 10.3.1981 |  Armin Kogler | 90,5 m | Maailmancup |  |
| 6.3.1984 |  Jeffrey Hastings | 91,5 m | Maailmancup | K89 mäen mäkiennätys |
| 27.2.1993 |  Masahiko Harada | 92,5 m | MM-kilpailut 1993 |  |
| 4.2.1995 |  Takanobu Okabe | 100,0 m | Maailmancup |  |
| 13.3.1996 |  Primož Peterka | 105,0 m | Maailmancup | HS98 mäen mäkiennätys |
Lugnetin hyppyrimäet > Lugnet HS100 > Mäkiennätyksen kehittyminen (naiset)

Naisten mäkiennätyksen 98,5 metriä on hypännyt Sarah Hendrickson.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 28.2.2014 |  Joanna Szwab | 73,0 m | Continental Cup |  |
| 28.2.2014 |  Karoline Røstad | 74,5 m | Continental Cup |  |
| 28.2.2014 |  Nita Englund  Nina Lussi | 76,5 m | Continental Cup |  |
| 28.2.2014 |  Karoline Røstad | 79,5 m | Continental Cup |  |
| 28.2.2014 |  Susanna Forsström | 84,5 m | Continental Cup |  |
| 1.3.2014 |  Susanna Forsström | 89,0 m | Continental Cup |  |
| 14.3.2014 |  Anna Häfele | 90,5 m | Maailmancup |  |
| 14.3.2014 |  Taylor Henrich | 95,0 m | Maailmancup |  |
| 14.3.2014 |  Sara Takanashi | 97,0 m | Maailmancup |  |
| 15.3.2014 |  Joanna Szwab | 74,0 m | Maailmancup |  |
| 15.3.2014 |  Wendy Vuik | 74,5 m | Maailmancup |  |
| 15.3.2014 |  Ayuka Takeda | 75,0 m | Maailmancup |  |
| 15.3.2014 |  Daria Grushina | 76,0 m | Maailmancup |  |
| 15.3.2014 |  Anna Odine Strøm | 81,0 m | Maailmancup |  |
| 15.3.2014 |  Chiara Hölzl | 81,5 m | Maailmancup |  |
| 15.3.2014 |  Léa Lemare | 83,5 m | Maailmancup |  |
| 15.3.2014 |  Atsuko Tanaka | 84,5 m | Maailmancup |  |
| 15.3.2014 |  Eva Logar  Line Jahr | 86,5 m | Maailmancup |  |
| 15.3.2014 |  Yūki Itō | 89,5 m | Maailmancup |  |
| 15.3.2014 |  Sara Takanashi | 90,5 m | Maailmancup |  |
| 15.3.2014 |  Sara Takanashi | 91,0 m | Maailmancup |  |
| 19.2.2015 |  Taylor Henrich | 92,0 m | MM-kilpailut 2015 |  |
| 20.2.2015 |  Daniela Iraschko-Stolz | 92,5 m | MM-kilpailut 2015 |  |
| 20.2.2015 |  Sara Takanashi  Yūki Itō | 93,0 m | MM-kilpailut 2015 |  |
| 22.2.2015 |  Nita Englund | 94,0 m | MM-kilpailut 2015 |  |
| 22.2.2015 |  Sara Takanashi | 96,5 m | MM-kilpailut 2015 |  |
| 22.2.2015 |  Sarah Hendrickson | 98,5 m | MM-kilpailut 2015 |  |
Lugnetin hyppyrimäet > Lugnet HS100 > Kesämäkiennätyksen kehittyminen (miehet)

Kesämäkiennätyksen 104,0 metriä on hypännyt Peter Frenette.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 31.8.2002 |  Reinhard Schwarzenberger | 94,5 m | Continental Cup |  |
| 31.8.2002 |  Blaž Vrhovnik | 96,0 m | Continental Cup |  |
| 31.8.2002 |  Kai Bracht | 98,0 m | Continental Cup |  |
| 31.8.2002 |  Andreas Kofler | 99,0 m | Continental Cup |  |
| 8.9.2007 |  Isak Grimholm | 99,0 m | FIS Cup |  |
| 9.9.2007 |  Kenneth Gangnes | 100,0 m | FIS Cup |  |
| 12.10.2008 |  Julian Musiol | 100,5 m | Continental Cup |  |
| 25.9.2010 |  Tord-Markusen Hammer | 102,0 m | FIS Cup |  |
| 26.9.2010 |  Peter Frenette | 104,0 m | FIS Cup |  |
Lugnetin hyppyrimäet > Lugnet HS100 > Kesämäkiennätyksen kehittyminen (naiset)

Naisten kesämäkiennätyksen 102,0 metriä on hypännyt Daniela Iraschko-Stolz.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 24.9.2010 |  Wendy Vuik | 66,5 m | Continental Cup |  |
| 24.9.2010 |  Maren Lundby | 79,0 m | Continental Cup |  |
| 24.9.2010 |  Lindsey Van | 91,0 m | Continental Cup |  |
| 24.9.2010 |  Daniela Iraschko  Juliane Seyfarth  Daniela Iraschko | 92,5 m | Continental Cup |  |
| 25.9.2010 |  Lindsey Van | 94,5 m | Continental Cup |  |
| 25.9.2010 |  Juliane Seyfarth | 95,0 m | Continental Cup |  |
| 25.9.2010 |  Daniela Iraschko | 95,5 m | Continental Cup |  |
| 25.9.2010 |  Wendy Vuik | 62,0 m | Continental Cup |  |
| 25.9.2010 |  Synne Steen Hansen | 65,5 m | Continental Cup |  |
| 25.9.2010 |  Maren Lundby | 74,0 m | Continental Cup |  |
| 25.9.2010 |  Julia Kykkänen | 76,5 m | Continental Cup |  |
| 25.9.2010 |  Lindsey Van | 86,5 m | Continental Cup |  |
| 25.9.2010 |  Melanie Faißt | 93,5 m | Continental Cup |  |
| 25.9.2010 |  Daniela Iraschko | 97,0 m | Continental Cup |  |
| 26.9.2010 |  Daniela Iraschko | 102,0 m | Continental Cup |  |
Aiheesta muualla

Kuvia tai muita tiedostoja aiheesta Lugnet Wikimedia Commonsissa
Falunin kunnan sivut (Arkistoitu – Internet Archive)
(Arkistoitu – Internet Archive)
Varma (täsmennyssivu)

Varma tai Warma voi tarkoittaa seuraavia:
varma, asia tai tieto, johon voidaan luottaa ilman epäilyksiä
Varma, suomalainen keskinäinen työeläkevakuutusyhtiö
Varma, suomalainen etunimi
Warma, myöhemmin Oulu II, vuonna 1908 rakennettu hinaaja
Warma, vuonna 1922 rakennettu suomalainen puinen parkkilaiva
Jäänmurtaja Varma, vuonna 1968 valmistunut suomalainen jäänmurtaja
Sukunimenä:
Aleksander Warma (1890–1970), Viron pakolaishallituksen presidentti 1960-luvulla
Indira Varma (s. 1973), englantilainen näyttelijä
Mahadevi Varma (1907–1987), intialainen kirjailija
Raima Dev Varma, Raima Sen (s. 1979), intialainen näyttelijä
Ravi Varma (1848–1906), intialainen taidemaalari
Sunil Varma (s. 1974), intialainen näyttelijä
Tara Singh Varma (s. 1948), alankomaalainen kommunistipoliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varma”, voi hakea sivunnimihaulla, laajalla sivunnimihaulla tai tekstihaulla.
Tyyne Salokannel

Tyyne Maria Salokannel (23. marraskuuta 1893 Laihia – 10. joulukuuta 1946) oli suomalainen kirjailija ja suomentaja. Hän myös sävelsi ja sanoitti hengellisiä lauluja, joita on levytettykin.
Teoksia

Varjeluksen turvin. Suomen opettajain raittiusliiton vuorokeskusteluja n:o 49.              Suomen opettajain raittiusliitto, Vammala 1943
Sateenkaari : vuoropuheluja hengelliseen lastentyöhön.         Kuva ja sana, Helsinki 1944
Iloiset leipurit : romaani.      Kirjapaja, Helsinki 1945
Suomennoksia

L. L. Zamenhof : Esperantohymni ; esperantosta suomensi Tyyne Salokannel.       Suomentaja, Uusikaupunki 1937
Turner Hills

Turner Hills on kukkularyhmä Etelämantereella Astron jäätikön ja Nimrodin jäätikön välissä Millerinvuorien luoteisessa osassa. Sen kartoitti Yhdysvaltain geologian tutkimuskeskus vuosina 1960–1962 tellurometrin tutkimuksilla ja Yhdysvaltain laivaston ottamilla ilmakuvilla.
Antarktisia nimiä käsittelevä neuvottelukunta Advisory Committee on Antarctic Names nimesi kukkulat Kansallisen tiedesäätiön jäsenen geologi Mortimer D. Turnerin mukaan. Vuosina 1959–1960 McMurdonsalmen lähellä olevia kuivia laaksoja tutkinut ja lukuisilla myöhemmillä kausilla United States Antarctic Research Programin edustajana toiminut Turner kuoli vuonna 2004.